Viteza cu care rușii au avansat în Harkov în mai. Zelenski avertizează: "Ar fi primul val al ofensivei". Ce regiune vizează apoi Rusia
Volodimir Zelenski avertizează că se așteaptă la o ofensivă rusă mai amplă în nord și în est, cu scopul de a cuceri orașul Harkov. „Ei (rușii – n.r.) și-au lansat operațiunea, care poate consta în mai multe valuri. Acesta ar putea fi primul val", a declarat Zelenski. În urmă cu câteva zile, șeful serviciilor secrete militare din Ucraina, Kyrylo Budanov, a sugerat că armata Moscovei ar putea lansa o ofensivă similară în regiunea Sumi. Forțele ruse au ocupat 278 de kilometri pătrați între 9 și 15 mai, cele mai mari cuceriri teritoriale ale lor de la sfârșitul lui 2022.